VENDIM
Nr. 125/2019

PËR DISA NDRYSHIME NË VENDIMIN E KUVENDIT NR. 90/2017 “PËR CAKTIMIN E ANËTARËSISË SË KOMISIONEVE TË PËRHERSHME
TË KUVENDIT”, TË NDRYSHUAR

Në mbështetje të nenit 78, pika 1, të Kushtetutës dhe të neneve 17/1, pika 1, 21, pika 2, dhe 55, pikat 2 dhe 3, të Rregullores së Kuvendit, me propozimin e Kryetarit të Grupit Parlamentar të Partive të Djathta, 

KUVENDI
I REPUBLIKËS SË SHQIPËRISË

VENDOSI:

I. Në vendimin e Kuvendit nr. 90/2017 “Për caktimin e anëtarësisë së komisioneve të përhershme të Kuvendit”, të ndryshuar, bëhen këto ndryshime:
1. Deputeti Zef Shtjefni (Grupi Parlamentar i Partive të Djathta) largohet nga Komisioni për Veprimtaritë Prodhuese, Tregtinë dhe Mjedisin dhe caktohet anëtar në Komisionin për Politikën e Jashtme.
2. Deputeti Klajdi Qama (deputet jashtë grupeve parlamentare) caktohet anëtar në Komisionin për Veprimtaritë Prodhuese, Tregtinë dhe Mjedisin.
II. Ky vendim hyn në fuqi menjëherë.

KRYETAR
Gramoz Ruçi

Miratuar në datën 17.10.2019

